open-index/open-wikipedia-markdown huggingface dataset:
Շառլոտա Պոլիդորիի դիմանկար

**«Շառլոտա Պոլիդորիի դիմանկար»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1853 թվականին՝ որպես նվեր իր պապ Գաետանո Պոլիդորիին։

Նկարում պատկերված է Շառլոտա Լիդիա Պոլիդորին (1802—1890)՝ Դանթե Գաբրիել Ռոսսետտիի մորաքույրը, որի հետ բավականին մոտ հարաբերություններ են ունեցել։ Մորաքույրը մեկ անգամ չէ, որ օգնել էր իր ազգականին նրա ստեղծագործական կյանքում, մասնավորապես՝ կազմակերպել է նրա առաջին խոշորածավալ ստեղծագործություններից մեկի՝ «Կույս Մարիամի օրիորդությունը» նկարի վաճառքը։ Նա օգնել է նկարչին ողջ կյանքի ընթացքում։

Մորաքրոջ նկարը Ռոսսետտին ավարտել է 1853 թվականի աշնանը և որպես նվեր տվել է պապին՝ նկարիչ Գաետանո Պոլիդորիին։ Նկարչի եղբայրը՝ Ուիլյամ Մայքլ Ռոսսետտին համարել է, որ դիմանկարը «անհավանական նման է» ստացվել։ Պահպանվել է նկարի մատիտով էսքիզը՝ ստեղծված 1853 թվականի հուլիսին։ Նկարը երկար ժամանակ պահվել է Ռոսսետտի ընտանիքում։ Պապից այն անցել է Ուիլյամ Մայքլ Ռոսսետտիին, ապա՝ Մերի Ռոսսետտիին։ Այն հետագայում նվեր է տրվել նկարչի քրոջը՝ Քրիստինա Ռոսսետտիին։ Նկարը ցուցադրվել է Թեյթ բրիտանական պատկերասրահում  (1923) և Մեծ Բրիտանիայի Ազգային հիմնադրամում (1949—53)։ Ներկայումս այն գտնվում է Բիրմինգհեմի պատկերասրահի հավաքածուի կազմում։ 2010 թվականին այն վաճառվել է Քրիստիս աճուրդում։

## Ծանոթագրություններ

Կատեգորիա:1853 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Վարլաամ Չերնյավսկի

**Վարլաամ Չերնյավսկի** (, ), (եպիսկոպոս Վարլաամ, աշխարհիկ կյանքում` Վասիլի Չերնյավսկի), Մինսկի և Տուրովի եպիսկոպոս։

## Կենսագրություն
Ծնվել է քահանայի ընտանիքում։ Ընտանիքը հարուստ չէր, ինքը`Վասիլին, հիվանդ երեխա էր։

1835 թվականի հոկտեմբերի 5-ին Վասիլին դարձել է Կոբոլչինի եկեղեցու սպասավոր։

1836 թվականի հունվարի 16-ին նա դարձել է Քիշնևի թեմի Գիրժավայի Համբարձման վանք վանական եղբայր։

1841 թվականին Սուրբ Սինոդի հատուկ թույլտվությամբ ընդունվել է կրոնական ուսումնարան։

1845 թվականի սեպտեմբերի 1-ին ընդունվել է Քիշնևի աստվածաբանական ճեմարան։

1848 թվականի ապրիլի 4-ին վանական ուխտ է ընդունել։

Եղել է եպիսկոպոսական տան սպասարկող։

1851 թվականի հունիսի 15-ին ավարտել է ճեմարանական կուրսը, և նույն թվականի նոյեմբերի 14-ին նշանակվել է Ֆրումոշի վանքի վանահայր։

1858 թվականի հունվարի 7-ին ընդունվել է Սանկտ Պետերբուրգի աստվածաբանական ակադեմիա։

1855 թվականի սեպտեմբերի 23-ին ավարտել է ակադեմիան և նույն թվականի նոյեմբերի 6-ին նշանակվել է Եկատերինոսլավի հոգևոր ճեմարանի ուսուցիչ։

1858 թվականի մարտի 13-ին նրան շնորհվել է աստվածաբանության մագիստրոսի կոչում։

1859 թվականի մարտի 23-ից նշանակվել է Եկատերինոսլավի հոգևոր ճեմարանի տեսուչ։

Այդ տարվա սեպտեմբերի 11-ին տեղափոխել է Քիշնևի հոգևոր ճեմարան։ 1860 թվականի ապրիլի 15-ից նշանակվել է Ֆրումոշի Վերափոխման վանքի ավագ քահանա։
 
1859 թվականի դեկտեմբերի 6-ին ստացել է վարդապետի կոչում։

1862 թվականի հուլիսի 30-ին նշանակվել է Քիշնևի հոգևոր ճեմարանի ռեկտոր։

1875 թվականի փետրվարի 14-ին ձեռնադրվել է Տոտեմսկու եպիսկոպոս, Վոլոգդայի թեմի առաջնորդական փոխանորդ։

1876 թվականի սեպտեմբերի 9-ին նշանակվել է Վիբորգի եպիսկոպոս, Սանկտ Պետերբուրգի թեմի առաջնորդական փոխանորդ։

1880 թվականի հուլիսի 26-ին նշանակվել է Մինսկի և Տուրովի եպիսկոպոս։

Իր ծառայության բոլոր մակարդակներում Վարլաամ եպիսկոպոսը պայծառ հուշեր է թողել։

Եկեղեցական գործունեության հետ մեկտեղ, Վարլաամը զբաղվել է գիտությամբ։

Մահացել է 1889 թվականի մայիսի 21-ին։

## Ծանոթագրություններ

## Արտաքին հղումներ
* Архимандрит из Коболчина
* Варлаам (Чернявский) // Православная энциклопедия. Т. 6, С. 603
* *Алексей Мандзяк.* Священнический род Чернявських села Коболчин  // Сайт «Сокирянщина»

Կատեգորիա:Եպիսկոպոսներ
Բլեդ

**Բլեդ** (,  հին աղբյուրներում՝ Feldes ), քաղաք Սլովենիայի հյուսիս-արևմուտքում, սահմանակից է Իտալիային և Ավստրիային։ Ըստ 2002 թվականի մարդահամարի՝ քաղաքի բնակչությունը 5252 մարդ է, ողջ համայնքի բնակչությունը՝ 10 899։  Բլեդը գտնվում է Բլեյկո լճի ափին՝ Հուլյան Ալպերում՝ Տրիգլավ ազգային պարկում։ Հայտնի զբոսաշրջային ուղղություն է։

## Աշխարհագրություն և տրանսպորտ
thumb|left|Մարիամ Աստվածածնի համբարձման եկեղեցին, որը գտնվում է Բլեյսկո լճի մեջտեղում գտնվող կղզում

Բլեդը գտնվում է մայրաքաղաք Լյուբլյանայից 45 կմ հյուսիս-արևմուտք և 10 կմ հարավ-արևելք Եսենիցեից։ Քաղաքից 8 կմ հյուսիս անցնում է ավստրիական սահմանը, իսկ 40 կմ արևմուտք՝ իտալականը։ Այն գտնվում է Լյուբլյանայի երկաթուղային և ավտոճանապարհային մայրուղու՝ Ֆիլլախի մոտ։ Բլեդից մի քանի ավտոճանապարհ տանում է դեպի լեռներ և Տրիգլավ ազգային պարկ։

## Պատմություն
thumb|left|Բլեդի ամրոց

Սլավոնացիները Բլեդում բնակություն են հաստատել 7-րդ դարում։ Բլեդի ամրոցը առաջին անգամ իր գերմանական Ֆելդես անվամբ  հիշատակվել է 1004 թվականին, երբ Հենրիխ II-ը այն նվիրել է Բիկսենի եպիսկոպոսին՝ Ալբուինին։ 1278 թվականին Կրայնի հետ անցել է Ռուդոլֆ I-ին և դրանից հետո մտել Հաբսբուրգների իշխանության տակ մինչև Առաջին աշխարհամարտը, բացառությամբ 1809-1816 թվականները, երբ այն պատկանել է Իլլիրական նահանգին։

Ավստրո-Հունգարական կայսրության բաժանումից հետո Բլեդը պատկանել է Հարավսլավիային և վերածվել է Կարագեորգևիչների տան միապետների, ապա՝ Իոսիպ Տիտոյի նստավայրի։ 1991 թվականից սկսած՝ անկախ Սլովենիայի կազմում է։

## Տուրիզմ
Բլեդը երկրի խոշորագույն հանքաբուժական և լեռնադահուկային հանգստավայրերից մեկն է։ Բլեդը որպես հանգստավայր ժողավրդայնություն է ձեռք բերել դեռևս 19-րդ դարում։ Քաղաքի հյուրերին առաջարկվում է նաև ակտիվ հանգստի հնարավորություն (գոլֆ, ձիասպորտ, հեծանվավազք, լեռնային զբոսաշրջություն։ Ձմռանն աշխատում են մի քանի դահուկուղիներ։

Երկու տարին մեկ անգամ գարնանը Բլեդում անցկացվում է շվեյցարական համակարգով միջազգային շախմատային մրցաշար։

## Տեսարժան վայրեր
thumb|center|700px|Բլեյկո գետը և ամրոցը
* *Բլեյսկոն* մաքրաջուր գեղատեսիլ լեռնային լիճ է, որի կենտրոնում գտնվում՝ կղզու վրա է գտնվում Վերափոխման մատուռը։
* *Բլեդի ամրոցը* կառուցվել է լճի վերևում գտնվող 130 մետր բարձրությամբ ժայռի գագաթին։ Առաջին անգամ հիշատակվել է 1004 թվականին։ Այդ ժամանակից ի վեր բազմիցս վերակառուցվել և ընդլայնվել է։ 
* *Սուրբ Մարտինի ծխական եկեղեցի*
* *Հյուրանոց «Վիլան»* Իոսիպ Տիտոյի նախկին նստավայրն է

## Ծանոթագրություններ

## Արտաքին հղումներ
* Официальный сайт
* О Бледе на официальном туристическом портале Словении

Կատեգորիա:Սլովենիայի քաղաքներ
Կատեգորիա:Շախմատային օլիմպիադաներ հյուրընկալած քաղաքներ
Կարդա և թռիր Փարիզ ու Չինաստան

**«Կարդա և թռիր Փարիզ ու Չինաստան»** (), խորհրդային կարճամետրաժ մուլտիպլիկացիոն կինոնկար, որը հիմնված է 1927 թվականին Վլադիմիր Մայակովսկու գրած համանուն մանկական բանաստեղծության վրա։ Մուլտֆիլմ ստեղծելու տեխնոլոգիան հետևյալն է. հարթ թղթե տիկնիկները ցուցադրվել են ձեռքով նկարված ֆոնին` լուսանկարների օգտագործմամբ։

## Սյուժե
Տվյալ ժամանակաշրջանի պատկերացումներով մուլտֆիլմը հեռուստադիտողներին պատմում է տարբեր երկրների մասին։ Ճանապարհորդություն Երկրի շուրջը. երեխաները Մոսկվայից թռչում են ինքնաթիռով դեպի Փարիզ, այնուհետև` օվկիանոսով նավով ուղևորվում են Նյու Յորք, գնացքով շրջում են Ամերիկայում, նավով հասնում Ճապոնիա և Չինաստան, գնացքով շրջում երկրով մեկ և հետ վերադառնում դեպի Մոսկվա։

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Նորեկը

**Նորեկը** (), Ռոման Կաչանովի խորհրդային անիմացիոն ֆիլմը, որը թողարկվել է «Սոյուզմուլտֆիլմ» ստուդիայի կողմից, 1961 թվականին։

## Սյուժե
Գյուղական կանգառում կոնտեյներ է դատարկվում, որի մեջ լինում է մի փոքրիկ կարմիր տրակտոր։ Նրա աչքերը լուսարձակներ են։ Նա կատարում է առաջին անվարժ շարժումները։ Գնում է ճանապարհով, որն անցնում է անվերջ դաշտերի միջով։ Ճանապարհին նա հանդիպում է բադերի, ցուլի, շունիկի։ Ըստ նրանց տեսակետի` տրակտորը ոչինչ չի կարողանում, քանի որ չի կարողանում լողալ, պոզահարել և տունը պաշտպանել։ Նա ինքը չգիտի, թե «ինչ կարող է անել», բայց գտնում է իր կոչումն իր անմիջական աշխատանքում, այն է` տրակտորի աշխատանքում։

## Նկարահանող խումբ
* Ռեժիսոր՝ Ռոման Կաչանով
* Սցենարի հեղինակ՝ Գեորգի Բալլ
* Բեմադրող նկարիչներ՝ Վադիմ Կուրչևսկի, Նիկոլայ Սերեբրյակով
* Օպերատոր՝ Թեոդոր Բունիմովիչ
* Կոմպոզիտոր՝ Անդրեյ Բաբաև
* Հնչյունային օպերատոր՝ Գեորգի Մարտինյուկ
* Դերերը հնչյունավորել են՝ 
** Իրինա Մուրավյովա` նոր տրակտոր
** Կլարա Ռումյանովա՝ շնիկ
** Զինաիդա Նարիշկինա` առաջին բադիկ 
** Ա. Պանովա` երկրորդ բադիկ
** Մարգարիտա Կորաբելնիկովա` երրորդ բադիկ
** Բորիս Նովիկով` ցուլ 
* Խմբագիր՝ Նատալյա Աբրամովա
* Տիկնիկավարներ՝ Վյաչեսլավ Շիլոբրեև, Բորիս Մեերովիչ
* Տիկնիկները պատրաստել են՝ Պավել Գուսևը, Վ.Կուրանովը, Օլեգ Մասաինովը, Սեմյոն Էթլիսը` Ռոման Գուրովի գլխավորությամբ 
* Տնօրեն՝ Նատան Բիտման

## Ծանոթագրություններ

## Գրականություն
*
* «Новичок» — стр. 81

Կատեգորիա:1961 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռոման Կաչանովի մուլտֆիլմեր
Ալեքսանդր Նևսկու տաճար (Նովոսիբիրսկ)

**Ալեքսանդր Նևսկու տաճար**
() 
Ռուսաստանի Նովոսիբիրսկ քաղաքում գտնվող Արևելյան Ուղղափառ եկեղեցի, որը կոչվում է Սուրբ Ալեքսանդր Նևսկու պատվին։

Դա Նովոնիկոլաևսկի առաջին քարե շինություններից է (Նովոսիբիրսկի նախկին անվանումը)։ Եկեղեցին կառուցվել է նորբյուզանդական ճարտարապետական ոճով 1896–1899 թվականներին։ Շենքի ձևավորման վրա ազդել է մի քանի տարի առաջ Սբ.Պետրերբուրգում կառուցված «Մայր Տիրամայր ողորմած» եկեղեցու հատակագիծը
։

Այն բացվել և օծվել է 1899 թվականի դեկտեմբերի 29-ին, իսկ 1915 թվականին դարձել է տաճար։

Մայր տաճարը հատուկ հուշարձան էր ցար Ալեքսանդր III-ի համար, ով նախաձեռնել էր անդրսիբիրյան երկաթուղու կառուցումը, որի արդյունքում ստեղծվել է Նովոնիկոլաևսկը (այժմ՝ Նովոսիբիրսկ) որպես նոր երկաթուղային կայարան։

1937 թվականին տաճարը փակվում է խորհրդային իշխանությունների կողմից։

1988 թվականին Կիևյան Ռուսիայի քրիստոնեության ընդունման 1000-ամյակի տարում սկսվում է շարժում՝ տաճարի վերականգնման համար։ 1989 թվականին այն վերաբացվում է։

## Պատկերասրահ

Nevsky Cathedral 1898.jpg|Եկեղեցին 1898 թ.
Nevsky Cathedral 1899.jpg|Եկեղեցին 1899 թ.
Nevsky cathedral 1905.jpg|Եկեղեցին 1905 թ.
Nevsky Cathedral 1910.jpg|Եկեղեցին 1910 թ.
Nevsky Cathedral 1912.jpg|Եկեղեցին 1912 թ.


## Ծանոթագրություններ

## Արտաքին հղումներ

*Official website 
* Людмила Кузменкина. 110 лет назад в Новониколаевском заложили Александро-Невский собор. Вечерний Новосибирск, 12.05.2007

Կատեգորիա:Ռուսաստանի տաճարներ
Կատեգորիա:Ռուսաստանի եկեղեցիներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Նովոսիբիրսկի շենքեր և կառույցներ
Կատեգորիա:19-րդ դարի ճարտարապետություն
Զգուշացեք, գայլաձուկը

**Զգուշացեք, գայլաձուկը** (), խորհրդային տիկնիկային մուլտֆիլմ, որը նկարահանվել է 1968 թվականին։ 1970 թվականին նկարահանվել է մուլտֆիլմի շարունակությունը` «Կուղբերը գնում են հետքերով» վերնագրով։

## Սյուժե
Այս մուլտֆիլմի հերոսները փոքրիկ կուղբիկներն են, որոնք ունեն երկու թշնամի՝ ատամնավոր Գայլաձուկը և Խեցկետինը։ Գայլաձուկը ներխուժել է նրանց տարածք, որպեսզի մեծահասակների բացակայությամբ դարանակալի փոքրիկ կուղբիկներին և փչացնի նրանց ամբարտակը, որը խանգարում է նրան որսալ փոքր ձկներ, և նրա հանցակից Խեցգետինն օգնում է նրան։ Նման դաժան հակառակորդներին հաղթելը հեշտ չէր, բայց միևնույնն է, փոքրիկ կուղբը որոշում է փորձել և ծրագիր է մտածում դրա համար։ Տնտեսական դույլից և ճյուղերից նա շոշափուկներով ստորջրյա սկաֆանդր պատրաստում, որի օգնությամբ նա պետք է որսա Շնաձկանը, իսկ իր ընկերները պետք է նրան դուրս քաշեն ցամաք։

## Նկարահանող խումբ
* Ռեժիսորներ՝ Միխայիլ Կամենեցկի, Իվան Ուֆիմցև
* Սցենարի հեղինակ՝ Էլեոնորա Տադե
* Բեմադրող նկարիչ՝ Ս. Անտոնով
* Նկարիչ՝ Ա. Դանիլով
* Անիմատորներ՝ Յուրի Նորշտեյն, Գալինա Զոլոտովսկայա, Վյաչեսլավ Շիլոբրեև
* Օպերատոր՝ Միխայիլ Կամենեցկի
* Խմբագիր՝ Վերա Գոկկե
* Կոմպոզիտոր՝ Վիկտոր Կուպրևիչ
* Հնչյունային օպերատոր՝ Բորիս Ֆիլչիկով
* Խմբագիր՝ Նատալյա Աբրամովա
* Տիկնիկները և դեկորացիաները պատրաստել են՝ Ռոման Գուրով, Պավել Գուսև, Օլեգ Մասաինով, Է. Դարիկովիչ, Մարինա Չեսնոկովա, Սվետլանա Զնամենսկայա, Ֆ. Օլեյնիկով, Լիլիանա Լյուտինսկայա, Գալինա Գետինգեր, Բորիս Կարավաև, Վալենտին Լեդինգին, Սեմյոն Էթլիս
* Դերերը հնչյունավորել են՝ 
** Մարիա Միրոնովա` Գայլաձուկ
** Անատոլի Պապանով՝ Խեցգետին
** Թամարա Դմիտրիևա
* Տնօրեն՝ Նատան Բիտման

Նկարահանող խումբը ներկայացված է ըստ մուլտֆիլմի լուսագրերի։

## Ծանոթագրություններ

## Գրականություն
* . Книга по мультфильму.

## Արտաքին հղումներ
* 
* «Զգուշացեք, շնագայլը». կադրեր մուլտֆիլմից
* «Զգուշացեք, շնագայլը», Կուղբիկի երգը

Կատեգորիա:1968 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Միխայիլ Կամենեցկու մուլտֆիլմեր
Ահաբեկչություն Լոնդոնում (2005)

thumb|right|Պայթյունների վայրերը մետրոյի սխեմայում
**Ահաբեկչություն [[Լոնդոն]]ում 2005 թվականին** (), իսլամի կողմնակիցների կողմից կատարված մի շարք ահաբեկչական գործողություններ։ Որպես իրադարձությունների շղթայի բաղկացուցիչ մաս, որը հայտնի է որպես Ահաբեկչության դեմ պատերազմ։

## Ահաբեկչությունների առաջին շարք
2005 թվականի հուլիսի 7-ին Լոնդոնում պիկ ժամին 4 համակարգված պայթյուն է տեղի ունեցել, որոնք իրականացրել են իսլամիստ մահապարտ ահաբեկիչները։ Առավոտյան ժամը 8:50-ին, 50 վայրկյան ընդմիջումով, սինխրոն պայթեցվել են Լոնդոնի մետրոպոլիտենի երեք գնացքները։ Գրեթե մեկ ժամ անց՝ ժամը 9:47-ին, Տեվիստոկ-սքվերում ավտոբուսում չորրորդ պայթյունն է տեղի ունեցել։

Մահացել է 56 մարդ, վիրավորվել է մոտ 700-ը։ Զոհվել են նաև 4 ինքնասպանության ահաբեկիչներ՝ Հաբիբ Օնֆը, Մոհամեդ Սիդիկ Խանը, Ջերմեն Լինդսին և Շեխզադ Թանները։ Մեծ արձագանք է գտել հասարակության մեջ այն փաստը, որ մահապարտները Միացյալ Թագավորության քաղաքացիներ են եղել։ Ավելին, նրանք բոլորը, բացի Լինդսիից, ծնվել և մեծացել են Մեծ Բրիտանիայում, սովորել են բրիտանական դպրոցներում։

Ահաբեկչական գործողությունը հանգեցրել է նրան, որ Լոնդոնում հասարակական տրանսպորտի համակարգը կաթվածահար է եղել մեկ օրով՝ մինչև հուլիսի 8-ը։ Բջջային կապը նույնպես չի աշխատել։

## Հետևանքներ
Դա Մեծ Բրիտանիայի պատմության մեջ ամենամեծ ահաբեկչությունն է՝ 1988 թվականի դեկտեմբերին Լոքերբիի երկնքում ինքնաթիռի պայթյունի ժամանակներից ի վեր (ռումբ օդանավում, 270 զոհ) և զոհերի թվով ամենամեծ պայթյունը Լոնդոնում՝ Երկրորդ համաշխարհային պատերազմի ժամանակներից ի վեր։ Բացի այդ, այդ իրադարձությունը երբեմն համարում են Արևմտյան Եվրոպայում մահապարտների իրականացրած առաջին ահաբեկչությունը։

Պայթյունները տեղի են ունեցել Մեծ Բրիտանիայում Մեծ ութնյակի գագաթնաժողովի առաջին օրը։ Բացի այդ, պայթյունների նախօրեին, 2005 թվականի հուլիսի 6-ին Լոնդոնը իրավունք ստացավ անցկացնել 2012 թվականի ամառային օլիմպիական խաղերը։ Պայթյուններից ուղիղ չորս տարի առաջ Բրեդֆորդ քաղաքում տեղի են ունեցել անկարգություններ ռասայական հողի վրա։

## Ահաբեկչությունների երկրորդ շարք
2005 թվականի հուլիսի 21-ին՝ ահաբեկչությունների առաջին շարքից 2 շաբաթ անց, Լոնդոնում ահաբեկչական գործողության փորձ է տեղի ունեցել, նաև մետրոյում և ավտոբուսում։ Ռումբերը գործողության մեջ են դրվել, պայթյունները գործել են, բայց չորս ռումբերից ոչ մեկը չի պայթեցրել, իսկ ահաբեկիչներից 5-րդը նետել է՝ այդպես էլ այն գործողության չբերելով։ Մահացածներ չեն եղել։ Կասկածյալ ահաբեկիչները փորձել են թաքնվել, սակայն բոլորն էլ ձերբակալվել և հանձնվել են արդարադատությանը։ Մյուս օրը՝ 2005 թվականի հուլիսի 22-ին, Լոնդոնի քաղաքային ոստիկանությունը մետրոյի «Սթոքուել» կայարանում սխալմամբ սպանվել է բրազիլացի քաղաքացի Ժան Շառլ դե Մենեզեսը, որն ընդունվել է ահաբեկիչներից մեկի տեղը։

## Ծանոթագրություններ

## Արտաքին հղումներ
* Официальный доклад о результатах расследования терактов *(PDF)*
* Отчет комитета по расследованию *(PDF)*
* Теракт в Лондоне в контексте «Войны с терроризмом»
* Серия взрывов в центре Лондона: все подробности (ФОТО, ВИДЕО)

Կատեգորիա:Լոնդոնի պատմություն
Կատեգորիա:Ալ-Կաիդա
JBJ95

**JBJ95** (), հարավկորեական դուետ։ Խմբի անդամներն են Կենտա Տակադան և Կիմ Սան Գյունը։ Դուետը սկզբնապես ձևավորվել և ղեկավարվել է Star Road Entertainment-ի և Hunus Entertainment-ի կողմից 2018 թվականին, այնուհետև միայն ղեկավարում էր Star Road Entertainment-ը։ JBJ95-ի առաջնաելույթը տեղի է ունեցել 2018 թվականի հոկտեմբերի 30-ին՝ *Home* սինգլով։

## Պատմություն
### 2018․ Կազմավորում և առաջնաելույթ
thumb|left|JBJ95-ն 2018 թվականի հոկտեմբերին
Շուտով JBJ խմբի լուծարումից հետո հայտնի դարձավ, որ Սանգյունը և Կենտան շարունակելու են համագործակցությունը միասին խաղալով գլխավոր դերերը Star Road Entertainment-ի և SBS-ի կողմից ստեղծված *Ոտաբոբիկ Դիվա* () անվանմամբ վեբ դրամայում։ Ռոմանտիկ կատակերգական դրաման պատմում է երկու երիտասարդների պատմություն, որոնք հանդիսանում են խմբի անդամներ և իրենց ձայնագրման տաղավարում հանդիպում են ուրվականի։ Այն եթեր է հեռարձակվել 2018 թվականի օգոստոսի 11-ին։ Նրանք երկուսն էլ սաունդթրեք թողարկեցին *Picture* անվանմամբ՝ *Ոտաբոբիկ Դիվա․ OST ալբոմ*-ի հետ միասին։

Երկրպագուների հետ միասին հանդիպման ժամանակ, որը կայացել է 2018 թվականի հուլիսի 7-ին Սեուլում, Սանգյունը և Կենտան հայտարարեցին, որ փորձում են կազմավորել մշտական դուետ, որի անվանումը դեռևս հայտնի չէ։ Օգոստոսի 17-ին դուետը պաշտոնապես հայտարարեց իրենց անվանումը՝ JBJ95, որը նշանավորում է JBJ-ն և նաև ներառում է երկուսի ծննդյան տարեթիվը՝ 1995:

JBJ95-ի դեբյուտային ցուցադրությունը կայացել է 2018 թվականի հոկտեմբերի 30-ին՝ իրենց առաջին մինի ալբոմի՝ *Home* թողարկումից հետո։

### 2019․ ''Awake'', ''Spark'' ալբոմներ և ''Only One'' թվային սինգլ
2019 թվականի մարտի 10-ին հայտարարվեց, որ Սանգյունը լքել է Hunus Entertainment-ը և կնքել է բացառիկ պայմանագիր Star Road Entertainment-ի հետ, այդպիսով JBJ95-ը ներգրավելով բացառապես Star Road Entertainment-ի ղեկավարության տակ։ Նրանց երկրորդ մինի ալբոմը՝ *Awake*, թողարկվել է 2019 թվականի մարտի 26-ին Seoul Showcase-ում։ Հետևելով մինի ալբոմի առաջխաղացմանը, հայտարարվեց, որ Սանգյունը նկարահանվել է KBS-ի *Ես ուզում եմ լսել քո երգը* սպասվող դրամայում, որը կցուցադրվի 2019 թվականի հուլիսին։ 2019 թվականի օգոստոսի 6-ին JBJ95-ը վերադառնում է **Spark**  երկրորդ սինգլով և համանուն ալբոմով։ Նրանք շարունակում են **Only One** թվային սինգլի թողարկումը 2019 թվականի դեկտեմբերի 6-ին։

## Անդամներ
* Կենտա Տակադա (타카다 켄타/髙田健太) – գլխավոր վոկալ
* Կիմ Սան Գյուն (김상균) – ռեփ

## Սկավառակագրություն
### Ընդլայնված երգեր

### Սինգլներ

## Սաունդթրեքներ

## Ֆիլմագրություն
*Produce 101 (2-րդ եթերաշրջան) (2017) - մասնակիցներ
* Ոտաբոբիկ Դիվա (2018) - Սան Գյունը Լի Ջուն Կյունի դերում, Կենտան Հարույի դերում
* Իմ հարևան Չարլզը (էպիզոդ 163, 2018) - Կենտան և Սանգյունը, վավերագրություն և հարցազրույց
* "Ես ուզում եմ լսել քո երգը" (2019) - Սան Գյունը Մուն Ջա Հյունգի դերում

## Ծանոթագրություններ

Կատեգորիա:2018 հիմնադրումներ
Կատեգորիա:2018 հիմնադրված երաժշտական խմբեր
Կատեգորիա:Հարավկորեական երաժշտական ժանր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Ասկար Մամին

**Ասկար Մամին** (, ), ղազախ քաղաքական գործիչ. Ղազախստանի վարչապետը՝ 2019 թվականի փետրվարի 25-ից։

Ղազախստանի Հանրապետության վարչապետի առաջին տեղակալ, զբաղեցրել է Աստանա քաղաքի ակիմայի, ինչպես նաև Ղազախստանի Հանրապետության տրանսպորտի և հաղորդակցությունների նախարարի (2005-2006) պաշտոնները, 2019 թվականի փետրվարի 25-ից զբաղեցնում Է Ղազախստանի Հանրապետության վարչապետի պաշտոնը։ Վարչապետի պարտականությունները կատարել է փետրվարի 21-ից։

## Կենսագրություն
Ասկար Մամինը ծնվել է 1965 թվականին։ Ավարտել է Սելինոգրադի ինժեներաշինարարական ինստիտուտը, Գ. Վ. Պլեխանովի անվան Ռուսաստանի տնտեսական ակադեմիան ինժեներ-շինարար, տնտեսագետ մասնագիտությամբ։ Ծագել է արգին ցեղի կանջիգալա ցեղից։

Աշխատանքային գործունեությունը սկսել է Ցելինտյաժստրոյ տրեստում որպես մոնտաժող։ 1996 թվականից մինչև 2008 թվականը՝ Աստանա քաղաքի ակիմայի առաջին տեղակալ, տրանսպորտի և հաղորդակցության փոխնախարար, Ղազախստանի Հանրապետության արդյունաբերության և առևտրի առաջին փոխնախարար, տրանսպորտի և հաղորդակցությունների նախարար, Աստանա քաղաքի ակիմ։

## Մրցանակներ
Ղազախստանի մրցանակներ

Օտարերկրյա պետությունների մրցանակներ

Օտարերկրյա կազմակերպությունների մրցանակներ

## Ծանոթագրություններ

Կատեգորիա:Ղազախստանի պետական գործիչներ
Կատեգորիա:Ղազախստանի վարչապետներ
Կատեգորիա:Ղազախստանի քաղաքական գործիչներ
Կատեգորիա:Պատվո լեգեոնի շքանշանի ասպետներ
Կատեգորիա:Պետության գործող ղեկավարներ
Ամրագրված ճանապարհ (ֆիլմ)

**«Ամրագրված ճանապարհ»**, ռեժիսոր Թերի Ջորջի 2007 թվականին նկարահանած դետեկտիվ ժանրի դրաման։ Ֆիլմը նկարահանվել է Ջոն Բուրհամ Շվարցի համանուն գրքի մոտիվներով։ Ֆիլմի գլխավոր դերակատարներն  են  Հոակին Ֆենիքսը և Մարկ Ռուֆալոն։ Գործողությունները ծավալվում են ճակատագրական ավտովթարի շուրջ։ Ֆիլմն էկրան է բարձրացել 2007 թվականի հոկտեբերի 7-ին։

## Սյուժե
Դվայթ Արնոն ամուսնալուծված իրավաբան էր։ Նրա նախկին կինը՝ Ռութը, խնամում էր իրենց որդուն՝ Լուկասին, իսկ Դվայթը իրավունք ուներ այցելելու որդուն։ Դվայթը և Լուկասը բեյսբոլ էին խաղում, երբ Ռութը զանգեց և տեղեկացրեց, որ որդու վերադարձնելու ժամն է։ Դվայթը Լուկասին անմիջապես  տուն է ուղեկցում՝ մտածելով չկորցնել այցելության իրավունքը։ Նրա հեռախոսին զանգ եկավ, և նա փորձեց գրպանից հանել հեռախոսը ու պատասխանել, սակայն կորցրեց մեքենայի կառավարումը։ Դվայթը վթարի ենթարկեց երիտասարդ Ջոշ Լերներին, որը կանգնած էր մայթեզրին։

Համոզված լինելով, որ հարվածել է տղային, որոշում է փախչել։ Խաբելով որդուն՝ ասում է, որ ուղղակի բախվել է ծառին։ Որոշ ժամանակ անց լուրերից տեղեկանում է, որ Ջոշը մահացել է։ Այնուհետև նա փորձում է կոծկել ապացույցները։ Մեծ կորստից հետո Ջոշի մայրը՝ Գրայսը, փորձում է անել ամեն բան, որպեսզի վերադառնա նախկին կյանք, բայց նրա ամուսինը ՝ Էթհանը, հետաքրքրված էր իմանալու, թե ով է սպանել իրենց որդուն և շատ դժգոհ էր ոստիկանության գործողություններից։ Էթհանը դիմում է իրավաբանի օգնությանը. իրավաբանը Դվայթն էր։ Հետագայում պատահականորեն պարզում է, որ հենց Դվայթն է հանցագործը։ Մտավախություն ունենալով, որ Դվայթը կարող է ազատազրկվել ընդամենը մի քանի տարով՝ որոշում է գնել հրացան և մաքրել հաշիվները։

## Դերերում
*Հոակին Ֆենիքս – Էթհան Լերներ
*Մարկ Ռուֆալո – Դվայթ Արնո
*Ջենիֆեր Քոնելի – Գրայս Լերներ 
*Միրա Սորվինո – Ռութ Ուայլդոն
*Մարի Էլ Ֆենինգ– Էմմա Լերներ
*Էդդի Ալդերսոն – Լուկաս Արնո
*Շոն Քորլեյ – Ջոշ Լերներ

## Արտադրություն
Ֆիլմի նկարահանումը սկսվել է  2006 թվականի հոկտեմբերի վերջերին  Կոնեկտիկուտ նահանգի ՝ Սթեմֆորդ քաղաքում։ Ֆիլմի որոշ դրվագներ նկարահանվել են «Lake Compounce» ժամանցի և զվարճանքի այգում, «Olde Blue Bird Inn & Gas» կայարանում, Իսթոն քաղաքի հարևանությամբ գտնվող բեյսբոլի խաղադաշտում։

## Թողարկում
«Ամրագրված ճանապարհ» ֆիլմն առաջին շաբաթում վաստակել է 36․268 դոլար։ Միացյալ Նահանգներում վաստակել է 121․994 դոլար, իսկ համաշխարհային մակարդակով՝ 1․783․190 դոլար։ DVD սկավառակների վրա ֆիլմը հայտնվել է 2008 թվականի ապրիլի 8-ին։

Ֆիլմն արժանացել է քննադատության գրեթե բոլոր քննադատների կողմից։ Metacritic կայքը ֆիլմին տվել է միջին գնահատական՝ 100 բալից՝ 46 բալ՝ ըստ  29 քվեարկածների։ Rotten Tomatoes կայքը, ըստ 111 քվեարկածների, ֆիլմին տվել է 37% գնահատական և 10 բալից՝  5.23 բալ։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Իվան Էլգերա

**Իվան Էլգերա Բուխիյա** (, ), իսպանացի ֆուտբոլիստ, պաշտպան։ Լինելով կիսապաշտպան՝ հրաշալի տիրապետել է պաշտպանական և հարձակվողական գործողություններին։ Հանդես է եկել «Ռեալ Մադրիդի» և «Վալենսիայի» կազմում։ Հայտնի է դարձել որպես Մադրիդի «Ռեալի» խաղացող, որի կազմում անցկացրել է 8 մրցաշրջան։

Իսպանիայի հավաքականում անցկացրել է 47 խաղ և խփել է 3 գոլ։ Իր երկիրը ներկայացրել է 2002 թվականի աշխարհի առաջնությունում, 2000 և 2004 թվականների Եվրոպայի առաջննություններում։

## Կենսագրություն
Ծնվել է 1975 թվականի մարտի 28-ին  Կանտաբրիայի Սանտանդեր քաղաքում։ Իվան Էլգերան իր պրոֆեսիոնալ կարիերան սկսել է ոչ մեծ ակումբներում՝ «Մանչեգոյում» և «Ալբասետեում»՝ Սեգունդայի 1996/97 մրցաշրջանում խաղադաշտում հայտնվելով 14 անգամ։ Հետագայում Էլգերային իր հայրենակից Սեզար Գոմեսին հետ միասին գնել է իտալական «Ռոման», բայց այնտեղ մեկ մրցաշրջան անցկացնելուց հետո Իվան Էլգերան հեռացել է ակումբից, որպեսզի միանա «Էսպանյոլին», որտեղ անցկացրած հիանալի ելույթների շնորհիվ պայմանագիր է կնքել Մադրիդի գրանդի՝ «Ռեալի» հետ դեռ 1998/99 մրցաշրջանը չավարտված։

## Հավաքական
Իսպանիայի հավաքականի կազմում նորամուտը նշել է 1998 թվականի նոյեմբերի 18-ին Իտալիայի դեմ խաղում, որն ավարտվել է 2:2 հաշվով։

Մասնակցել է Եվրոպայի առաջնությանը 2000 և 2004 թվականներին, ինչպես նաև 2002 թվականի աշխարհի առաջնությանը։

## Ակումբային ձեռքբերումներ
 **Ռեալ Մադրիդ**
*Իսպանիայի առաջնության հաղթող – 2001, 2003, 2007
*Իսպանիայի Սուպերգավաթի դափնեկիր – 2001, 2003
*Չեմպիոնների Լիգայի հաղթող – 2000, 2002
*ՈՒԵՖԱ Սուպերգավաթի դափնեկիր – 2002
*Միջմայրցամաքային գավաթի դափնեկիր – 2002
 **Վալենսիա**
*Իսպանիայի գավաթի դափնեկիր – 2008

## Ծանոթագրություններ

## Արտաքին հղումներ
* Ֆուտբոլիստի էջը fussballdaten.de կայքում
* Ֆուտբոլիստի էջը footballdatabase.com կայքում

Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Վերա Գանզյա

**Վերա Գանզյա** (, ), ռուս քաղաքական գործիչ, Ռուսաստանի Դաշնության Պետական դումայի VI և VII գումարումների Կոմունիստական կուսակցություն խմբակցության պատգամավոր։

## Կենսագրություն
Ավարտել է Նովոսիբիրսկի պետական մանկավարժական ինստիտուտը (1986), պատմության և հասարակագիտության ուսուցչի մասնագիտությամբ։ Զբաղեցրել է Բարաբինսկի № 92 միջնակարգ դպրոցի տնօրենի պաշտոնը։ 2005 թվականից Նովոսիբիրսկի մարզի պատգամավորների խորհրդի պատգամավոր է, հետագայում վերանվանվել է Նովոսիբիրսկի մարզի Օրենսդիր ժողովի։ Պետդումայի պատգամավորի մանդատը ստացել է այն բանից հետո, երբ Անատոլի Լոկոտը ընտրվել է Նովոսիբիրսկի քաղաքապետ և վայր է դրել պատգամավորական լիազորությունները, կատարել է VI գումարման պատգամավորի պարտականությունները 2014 թվականի մայիսի 7-ից։

2016 թվականի սեպտեմբերի 18-ին Ռուսաստանի Դաշնության VII գումարման Պետական դումայի պատգամավոր է ընտրվել ՌԴԿ-ի կուսակցական ցուցակով։

## Օրինաստեղծ գործունեություն
2011 թվականից մինչև 2019 թվականը Պետական Դումայի VI և VII գումարումների պատգամավորի լիազորությունների կատարման ընթացքում համահեղինակել է դաշնային օրենքների նախագծերի 85 օրենսդրական նախաձեռնություն և ուղղումներ։

## Պարգևներ և կոչումներ
* Ռուսաստանի Դաշնության նախագահի պատվոգիր
* «Ռուսաստանի Դաշնության հանրակրթության պատվավոր աշխատող» կրծքանշան

## Ծանոթագրություններ

## Արտաքին հղումներ
*VI  և VII  պատգամավորի պրոֆիլը Ռուսաստանի Դաշնության Պետական դումայի կայքում

Կատեգորիա:Կանայք քաղաքականությունում
Կատեգորիա:Ռուս քաղաքական գործիչներ
Կրեշիմիր I

**Կրեշիմիր I** (, ծնված՝ *անհայտ*, մահացած՝ 945 թվական), Խորվաթիայի թագավոր Տրպիմիրովիչների հարստությունից, որը կառավարել է 935-945 թվականներին։ Խորվաթիայի թագավորի պաշտոնում հաջորդել է հորը՝ Տրպիմիր II-ին, որը թվով երկրորդ արքան էր։ Կրեշիմիրը թագավորում է հարաբերական խաղաղության և կայունության պայմաններում՝ պահպանելով հորից ժառանգած տերության աշխարհագրական սահմանների անձեռնմխելիությունը։

Կրեշիմիրի անվան ծագումնաբանության վերաբերյալ արդի գիտության մեջ առկա են իրարամերժ կարծիքներ։ Ըստ ծագումնաբանության սլավոնական տարբերակի՝ «Կրեշիմիր» բառը խորվաթերեն «մկրտիչ» բառի ձևափոխված տարբերակն է։ Առավել արժանահավատ է այն տեսությունը, որի համաձայն թագավորի անունը կապված է լատիներեն «Cresmur» բառի հետ։ Այնուամենայնիվ, ծագումնաբանական այս վարկածները վերստին հաստատում են խորվաթների քրիստոնյա լինելու փաստը։

Ըստ Դուկլինա քահանայի տարեգրքի («Բարյան տոհմագիր»)՝ Կրեշիմիրի կառավարման տարիներին վերջինիս կրտսեր եղբայրը՝ արքայազն Պետերը դառնում է Դուկլիայի իշխան (զարգացած ֆեոդալիզմին բնորոշ իշխանական իրավասություններով)։  Կրեշիմիրն իր մահկանացնուն կնքում է 945 թվականին՝ անհայտ պայմաններում։ Արդյունքում՝ վերջինիս երկու որդիները՝ Միրոսլավը և Միխայիլո-Կրեշիմիրը սկսում են պատերազմել իրար դեմ՝ հանուն խորվաթական թագը միայնակ կրելու իրավունքի։

## Տես նաև
* Տրպիմիր II
* Դուկլինա քահանայի տարեգիրք

## Ծանոթագրություններ

Կատեգորիա:10-րդ դարի Եվրոպայի կառավարիչներ
Կատեգորիա:945 մահեր
Կատեգորիա:Խորվաթիայի թագավորներ
Կատեգորիա:Տրպիմիրովիչների հարստություն
Սունգուրլու

**Սունգուրլու** (), ներկայումս քաղաքային շրջան Թուքիայի Չորումի նահանգում։ Տեղակայված է Չորում քաղաքից 72կմ հարավ-արևելք։ Քաղաքային շրջանի մակերեսը 2․557 կմ քառ․ է, ծովի մակարդակից բարձրությունը 780մ է։ Կլիման ցամաքային է՝ ամռանը շոգ և չորային, ձմռանը՝ ցուրտ և ձնառատ։ Տարեկան տեղումների քանակը 438,1 մմ է։

## Պատմություն
Նախկինում Սունգուրլուն գյուղական բնակավայր էր Օսմանյան Կայսրության Սեբաստիայի Նահանգի Յոզգաթի գավառում, Յոզգաթ քաղաքից մոտ 57 կմ հս-արմ, Յոզգաթ-Չորում ճանապարհին։ 1872-73 թթ․ գյունղ ուներ 310 տուն հայ, 250 տուն թուրք և 30 տուն հույն բնակիչ։ 20-րդ դարի սկզբներին հայերը 1275 շունչ էին։ Զբաղվում էին արհեստներով, աոևտրով և երկրագործությամբ։ Արհեստներից զարգացած էին դարբնությունն ու դերձակությունը։ Գյուղի եկեղեցին կոչվում էր սբ․ Աստվածածին։ Հայկական Հայկազյան վարժարանը 19-րդ դ վերջերին ուներ 200 աշակերտ։ Հայերը կոտորվել կամ տեղահանվել են 1915 թ․ Մեծ Եղեռնի ժամանակ։

## Ծանոթագրություններ

Կատեգորիա:Թուրքիայի քաղաքներ
Դրավոգրադ

**Դրավոգրադ** (սլովեներեն՝ **Dravograd**, գերմաներեն՝ **Unterdrauburg**), քաղաք և համայնք Սլովենիայի Կորոշկա երկրամասում (*Region Koroška*): Նույնանուն համայնքի վարչական կենտրոնն է։ Ընկած է Դրավա գետի ափին, նրա Մեժա վտակի գետաբերանի մերձակայքում։ 2017 թվականի հունվարի 1-ի տվյալներով բնակչության թվաքանակը եղել է 3 134 mieszkańców:  Քաղաքից հյուսիս տարածվում է Կոշենյակ-Վելկա (*Košenjak-Velka*) ազգային պարկը։ Բնակավայրից ոչ հեռու՝ Դրավա գետի ջրերն աշխատեցնում են 26,2 մեգավատտ հզորությամբ հիդրոէլեկտրակայանը, որը կառուցվել է Երկրորդ համաշխարհային պատերազմի տարիներին, ռուս ռազմագերիների ճիգ ու ջանքով, ապա ռմբահարվել դաշնակիցների օդուժի կողմից, հետագայում վերականգնվել ու վերակառուցվել; Հիդրոէլեկտրակայանի ամբարտակի շնորհիվ առաջացած արհեստական լիճը ներառվել է համաեվրոպական բնապահպանական *Natura 2000* ծրագրում։

## Պատմամշակութային հուշարձաններ
* Հին քաղաքի՝ *Գրադ Դրավոգրադ*ի (*Ունտերտրաուբուրգ*ի) ավերակները, որոնք ընկած են ներկայիս քաղաքի մերձակա բլրի վրա
* Հին քաղաքամասը
* Սուրբ Վիդա ուղղափառ եկեղեցին (կառուցվել է 1167–1171 թվականներին)
* Սուրբ Հովհաննես Ավետարանիչ ուղղափառ եկեղեցին

## Պատկերասրահ

Dravograd Castle; Ruine Unterdrauburg von Nord.jpg|Ամրոցի ավերակները հին քաղաքում
Dravograd Castle 07 (cropped).JPG|Սբ. Հովհաննես Ավետարանիչ եկեղեցին
Dravograd (Unterdrauburg); Kirche St. Veit, 12. Jh.jpg|Սբ. Վիդա եկեղեցին
Libeliče church.jpg|Սբ. Մարտին եկեղեցին
Postcard of Dravograd 1899.jpg|Ունտերտրաուբուրգը 1899 թ. (փոստային բացիկ)
Razglednica Dravograda 1950 (2).jpg|Դրավոգրադը 1950 թ.


## Քաղաքին առնչված անվանի անձինք
* Եվա Բոտո - երգչուհի
* Բոշտյան Նախբար - պրոֆեսիոնալ բասկետբոլիստ
* Անդրեյ Պեչնիկ - պրոֆեսիոնալ ֆուտբոլիստ
* Նեյց Պեչնիկ - պրոֆեսիոնալ ֆուտբոլիստ
* Մարիան Պուշնիկ - նախկին ֆուտբոլիստ, մարզիչ
* Անտոն Վոգրինեց - սլովենցի աստվածաբան

## Ծանոթագրություններ

## Արտաքին հղումներ
* Քաղաքի պաշտոնական կայքէջը

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Հակոբ Թերզան (աստղագետ)

**Հակոբ Զարեհի Թերզան** (*Թերզյան*, ),  հայազգի աստղագետ, ֆիզիկամաթեմատիկական գիտությունների դոկտոր, պրոֆեսոր։

## Կենսագրություն
Ծնվել է Կոստանդնուպոլիս՝ 1927 թվականին։ 1950 թվականին ավարտել է Կոստանդնուպոլիսի համալսարանը, որից հետո որպես մաթեմատիկայի ուսուցիչ աշխատել Կեդրոնական վարժարանում։ 1956 թվականից հաստատվել է Ֆրանսիայում։ Մոտ 30 տարի աշխատել  Լիոնի աստղադիտարանում։ 1967 թվականին նշանակվել է նույն աստղադիտարանի փոխտնօրեն։ 1965 թվականին արժանացել է մաթեմատիկական գիտությունների  դոկտորի, 1980 թվականին՝ պրոֆեսորի կոչման։

Հայտնաբերել է մոտ 710 փոփոխական աստղ 11 նոր գնդաձև աստղակույտ, որոնք հայտնի են Թերզանի աստղակույտեր անունով, ինչպես նաև մետ 158 դիֆուզ միգամածություն, 124 գալակտիկա, 4430 կարմիր փոփոխական աստղ Գալակտիկայի կենտրոնի ուղղությամբ, մեծ սեփական շարժում ունեցող 1428 աստղ, 26 մոլորակաձև միգամածություն, 122 դիֆուզ 
գալակտիկա Մեր գալակտիկայի կենտրոնի ուղղությամբ։

Բազմաթիվ աշխատությունների հողինակ է։

Մահացել է Ֆրանսիայում՝  92 տարեկանում։

## Անդամակցություն
*Միջազգային աստղագիտական միություն (1967)
*Եվրոպական աստղագիտական ընկերություն (1964)
*Ֆրանսիայի աստղագետների ազգային միություն (1964)
*Լիոնի աստղագետների ընկերության նախագահ (1968-1978)

## Պարգևներ և մրցանակներ
* Ֆրանսիայի աստղագետների միության Անրի Ռեյի մրցանակ (1977)
* Ֆրանսիայի կրթության նախարարության մրցանակ (1979, 1994)
* Ֆրանսիայի Գիտությունների ակադեմիայի պսակավոր դափնեկրի տիտղոս (1988)
* Անանիա Շիրակացու մեդալ (2013)

## Ծանոթագրություններ

Կատեգորիա:1927 ծնունդներ
Կատեգորիա:Հոկտեմբերի 31 ծնունդներ
Կատեգորիա:Կոստանդնուպոլիս քաղաքում ծնվածներ
Կատեգորիա:2020 մահեր
Կատեգորիա:Աստղագետներ
Կատեգորիա:Ֆրանսիայում մահացածներ
Կատեգորիա:Անանիա Շիրակացու մեդալակիրներ
Կատեգորիա:Լիոն քաղաքում մահացածներ
Կատեգորիա:Ստամբուլի համալսարանի շրջանավարտներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ աստղագետներ
Կատեգորիա:Լիոնի համալսարանի շրջանավարտներ
Հյուսիսային Եվրոպայի երկրների կանանց համալսարան

**[[Հյուսիսային Եվրոպայի երկրներ]]ի կանանց համալսարան** (NWU, ), հետազոտական համալսարան Նորվեգիայում, որտեղ այն գրանցված է որպես հիմնադրամ։ Այն զբաղվում է «ֆեմինիստական արժեքների և ֆեմինիստական մանկավարժության վրա հիմնված կանանց և կանանց մասին հետազոտություններով, ուսուցմամբ և տեղեկատվությամբ՝ շեշտը դնելով Հյուսիսային և միջազգային հեռանկարների վրա»։ Խորհրդարանի նախկին պատգամավոր Բերիթ Օսի և այլ անձանց նախաձեռնությամբ 2011 թվականին ստեղծված «NWU»-ն ամբողջությամբ ֆինանսավորվում է կրթության և հետազոտությունների նախարարության ու երեխաների հավասարության և սոցիալական ինտեգրման նախարարության կողմից և տեղակայված է Նորվեգիայի պետական համալսարանի 24 քոլեջներից մեկում։ Այն երկու նախարարությունների նախնական ֆինանսավորմամբ ստացել է 1 միլիոն նորվեգական կրոն (դրամ), իսկ 2012 թվականին՝ կրթության և հետազոտության նախարարությունից ևս 2 միլիոն նորվեգական կրոն, և ֆինանսավորում է ստանում Նորվեգիայի պետական բյուջեից։ Համալսարանի ստեղծմանն աջակցել է Գիտական հետազոտությունների և բարձրագույն կրթության նախարար Թորո Աասլանդը, ինչպես նաև իրավաբանության պրոֆեսոր Հենինգ Յախելյան ու իրավաբան, լեյբորիստական քաղաքական գործիչ Ինգյալդ Օրբեք Սորհեյմը, որոնք նույնպես մասնակցել են այդ գործընթացին։

thumb|ձախից|Նեսնայի համալսարանական քոլեջի վարչական շենքը, որտեղ տեղակայված է Հյուսիսային Եվրոպայի երկրների կանանց համալսարանի վարչությունը
Համալսարանի սկզբնաղբյուրները թվագրվում են 1983 թվականին, երբ Բերիթ Օսը կարևոր դեր է խաղացել Նորվեգիայում կանանց առաջին համալսարանի () ստեղծման գործում։

Այն կենտրոնացած է կանանց վերաբերող այնպիսի ուսումնասիրությունների ոլորտներում, ինչպիսիք են կանանց աշխատանքը, գենդերային վարձատրության խնդիրը, դաստիարակությունը և կանանց նկատմամբ բռնությունը։

Այն ժամանակվա Նեսնայի համալսարանական քոլեջի վարչությունը վավերացրել է 2010 թվականի՝ Հյուսիսային Եվրոպայի երկրների կանանց համալսարանի տեղակայման մասին համաձայնագիրը։ Հիմնադրամը ստեղծվել է 2011 թվականի հունվարի 11-ին Օսլոյի համալսարանի իրավագիտության ֆակուլտետում։ Որպես համալսարան՝ այն պաշտոնապես ճանաչված չէ «NOKUT» ընկերության կողմից, սակայն ունի Կրթության և գիտական հետազոտությունների նախարարության թույլատվությունն այս անվամբ օգտագործման համար (որը պահպանվում է Նորվեգիայի օրենքով)։ Կազմակերպության խորհուրդն ստեղծվել է 2011 թվականի հոկտեմբերի 15-ին Դանիայի, Ֆինլանդիայի, Իսլանդիայի, Լիտվայի, Նորվեգիայի և Շվեդիայի ներկայացուցիչների մասնակցությամբ։ Հոկտեմբերի 29-ին կազմակերպությունը գործարկվել է Շվեդիայում՝ սեմինարի ընթացքում, «*Arbetarnas bildningsförbund*»-ի հետ համագործակցության արդյունքում։ Նախկին շվեդ պատգամավոր և Եվրախորհրդարանի պատգամավոր Մայ Բրիթ Թեորինն ընտրվել է կանանց նկատմամբ բռնության դեմ պայքարի կոմիտեի նախագահ։ Նեսնայի համալսարանական քոլեջը 2016 թվականին միացվել է Հյուսիսային Եվրոպայի երկրների կանանց համալսարանին։

Համալսարանի վարչությունը գտնվում է Նեսնայի համալսարանական քոլեջի վարչական շենքում ():

Այն հիմնված է Բերիթ Օսի Ռագնհիլդ Քեսեթ Հաարսթադի և ուրիշ ինը կանանց կողմից հիմնադրված կանանց առաջին համալսարանի՝ 1983 թվականին ընդունված համակուսակցական նախաձեռնության որոշման վրա։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2011 հիմնադրումներ
Կատեգորիա:Նորվեգական ընկերություններ
Կատեգորիա:Ֆեմինիզմ և կրթություն
Վառարանային ծղրիդի գաղտնիքը

**Վառարանային ծղրիդի գաղտնիքը** (), 1977 թվականին նկարահանված խորհրդային տիկնիկային մուլտֆիլմ՝ Վոլֆգանգ Ամադեուս Մոցարտի մանկության մասին։ Ռեժիսոր Վադիմ Կուրչևսկին նկարահանել է մուլտֆիլմը «Սոյուզմուլտֆիլմ» կինոստուդիայում՝ ըստ Գենադի Ցիֆերովի հեքիաթի։ Ֆիլմում օգտագործվել է Վոլֆգանգ Ամադեուս Մոցարտի երաժշտությունը։

## Սյուժե
Վոլֆգանգ Ամադեուս Մոցարտը ծնվել է Զալցբուրգ քաղաքում, որն այդ ժամանակ ավստրիական փոքր իշխանության մայրաքաղաք էր։ Չորս տարեկանում նա լսում է վառարանային ծղրիդների երաժշտությունը և սկսում է նվագել այն կլավիսինի վրա։ Նա շուտով նա սովորում է նվագել։ Ուրախացած հայրը շատ է աշխատում որդու հետ, սովորեցնում է նրան ջութակ նվագել, և նրան տանում է նախ Վիեննա, ապա` Փարիզ։ Ամենուրեք խանդավառությամբ են ընդունում երիտասարդ երաժիշտի կատարումը։ Եվ Հռոմի տաճարում երիտասարդ Մոցարտը լսում է երաժշտություն, որը տարին մեկ անգամ էր կատարվում տոնի ժամանակ, այնուհետև նոտաները պահվում էին պահակախմբի հսկողության տակ։ Մոցարտը հիշում է մեղեդին և ձայնագրում այն, հաջորդ օրը ամբողջ երաժշտությունը տարածվում է քաղաքով մեկ։ Հռոմի պապը զայրանում է և հրամայում ձերբակալել Մոցարտի ականջները, բայց հետո նա ավելի երկար է մտածում և ներում է նրան։ Մոցարտն իսկական հաջողության է հասնում այն ժամանակ, երբ գրում է իր առաջին՝ «Բաստիեն և Բաստիենա» օպերան։

## Նկարահանող խումբ
* Սցենարի հեղինակ և ռեժիսոր` Վադիմ Կուրչևսկի
* Բեմադրող նկարիչ՝ Ի. Կլիմենկո
* Օպերատոր` Յան Տոպպեր
* Կոմպոզիտոր` Միխայիլ Մեերովիչ
* Հնչյունային օպերատոր՝ Վլադիմիր Կուտուզով
* Մուլտիպլիկատորներ՝ Լիդիա Մայատնիկովա, Վյաչեսլավ Շիլոբրեև, Յոզեֆ Դոուկշա, Մայա Բուզինովա, Նատալյա Դաբիժա, Նատալյա Տիմոֆեևա
* Տիկնիկներ և դեկորացիաները պատրաստել են՝ Վլադիմիր Ալիսով, Ե. Դարիկովիչ, Ալեքսանդր Մաքսիմով, Նինա Անդրեևա, Պավել Գուսև, Սվետլանա Զնամենսկայա, Միխայիլ Կոլտունով, Վլադիմիր Աբակումով, Մարինա Չեսնովովա, Գ. Ֆիլիպովա, Սեմյոն Էթլիս, Գ. Ստուդենկինա, Վ. Կիմի ղեկավարությամբ
* Մոնտաժող՝ Նադեժդա Տրեշչևա
* Խմբագիր՝ Ռաիսա Ֆրիչինսկայա
* Մուլտֆիլմի տնօրեն՝ Գ. Կովրով
* Դերերը հնչյունավորել են՝ Ռոստիսլավ Պլյատ, Վսևոլոդ Լարիոնով, Մարիա Վինոգրադովա, Լև Լյուբեցկի, Գարրի Բարդին

Նկարահանող խումբը ներկայացված է ըստ մուլտֆիլմի լուսագրերի։

## Քննադատների արձագանք

## Ծանոթագրություններ

## Արտաքին հղումներ
* 
* Вадим Курчевский — Энциклопедия отечественного кино
Խավիեր Էսպինոսա

**Խավիեր Էսպինոսա Գոնսալես** (, ), իսպանացի ֆուտբոլիստ, «Տեներիֆե» ակումբի կիսապաշտպան։

## Ակումբային կարիերա
[thumb|left|250px|Էսպինոսան «[Էլչե ՖԱ|Էլչեյի» կազմում]]
Էսպինոսան «Բարսելոնայի» սան է։ 2011 թվականին նա ավարտել է ակումբի ակադեմիան և ևս երեք տարի հանդես է եկել «Բարսելոնայի» երկրորդ կազմում՝ «Բաարսելոնա Բ-ում»։ Հիմնական կազմում բարձր մրցակցության պատճառով Խավիերը հնարավորություն չի ունեցել կատարել նորամուտը լավագույնների շարքում։ 2014 թվականի ամռանը ավարտվել է Էսպինոսայի հետ կնքված պայմանագրի ժամկետը, և նա ազատ գործակալի կարգավիճակով տեղափոխվել է «Վիլյառեալ»՝ կնքելով երեք տարվա պայմանագիր։ Օգոստոսի 24-ին «Լևանտեի» դեմ խաղում Խավիերը կատարել է նորամուտը Լա Լիգայում՝ երկրորդ խաղակեսում փոխարինելով Կանիին։ Սեպտեմբերի 21-ին «Ռայո Վալեկանոյի» դեմ խաղում խփել է իր առաջին գոլը նոր թիմի կազմում։ Հոկտեմբերի 10-ին Եվրոպայի Լիգայի՝ Կիպրոսի «Ապոլլոնի» դեմ խաղում Էսպինոսան դարձել է դուբլի հեղինակ։

2015 թվականի սկզբին Խավիերը վարձավճարով տեղափոխվել է «Ալմերիա»։ Հունվարի 11-ին «Սևիլյայի» դեմ խաղում նա կատարել է նորամուտը նոր թիմում։ Ապրիլի 11-ին «Գրանադայի» դեմ խաղում Էսպինոսան խփել է իր առաջին գոլը «Ալմերիայի» կազմում։ Ամռանը «Վիլյառեալը» նրան վարձավճարով ուղարկել է «Էլչե»։ Օգոստոսի 30-ին Բիլբաոյի «Աթլետիկի» երկրորդ կազմի դեմ խաղում Խավիերը կատարել է նորամուտը նոր թիմում։

2016 թվականի ամռանը Էսպինոսան տեղափոխվել է «Լևանտե»։ Օգոստոսի 21-ին «Նումանսիայի» դեմ խաղում նա կատարել է նորամուտը նոր թիմի կազմում։ 2017 թվականի ամռանը Էսպինոսան վարձավճարով տեղափոխվել է «Գրանադա», որի կազմում նորամուտը կատարել է օգոստոսի 20-ին «Ալբասետեի» դեմ խաղում։ Հոկտեմբերի 8-ին «Լուգոյի» դեմ խաղում Խավիերը խփել է իր առաջին գոլը «Գրանադայի» կազմում։

## Միջազգային կարիերա
2009 թվականին Էսպինոսան Իսպանիայի պատանեկան հավաքականի կազմում զբաղցրել է երրորդ տեղը Նիգերիայում անցկացվող աշխարհի պատանեկան (մինչև 17 տարեկանների) առաջնությունում։ Մրցաշարի ընթացքում նա մասնակցել է Բուրկինա Ֆասոյի և Նիգերիայի հետ խաղերին, իսկ Մալավիի դեմ խաղում դարձել է գոլի հեղինակ։

## Ձեռքբերումներ
; «Տվենտե»
* Նիդերլանդների առաջին դիվիզիոնի հաղթող – 2018/19

; Իսպանիա (մինչև 17)
* Աշխարհի պատանեկան առաջնության արծաթե մեդալակիր – 2009

## Ծանոթագրություններ

Կատեգորիա:Ալմերիայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տվենտեի ֆուտբոլիստներ
Կատեգորիա:Բարսելոնա B-ի ֆուտբոլիստներ
InXile Entertainment

**inXile Entertainment**, ամերիկյան ընկերություն, որը զբաղվում է դերային համակարգչային խաղերի մշակմամբ։

## Պատմություն
Ընկերությունը հիմնել է Բրայան Ֆարգոն (Interplay Productions-ի հիմնադիրը) և Մէտյու Ֆինդլին (աշխատել է Interplay-ում 1989-ից 2002 թվականներին)։ Ըստ Ֆինդիլի, այսպիսի անվանում ընկերությունը ընտրել է այն ժամանակ, երբ նա և Ֆարգոն հեռացել են Interplay-ից, և նրանք իրենց համարում էին աքսորվածներ (exile), E3-ի համար պատրաստվեց քարտ հորինված ընկերության անունով, որտեղ Ֆարգոի պաշտոնը նշվում է ինչպես «աքսորվածների լիդեր» (Leader in exile), in exile-ից էլ առանձնացվեց ընկերության անունը։

2014 թվականին inXile ընկերությունը թողարկեց Wasteland 2 խաղը, իսկ հետո 2017 թվականին Torment: Tides of Numenera խաղը։ Երկու խաղերն էլ ֆինանսավորվել են Kickstarter-ի կողմից։ inXile-ը սկիզբ դրեց Kicking it forward նախագծին, որի մասնակիցները պարտավորվում էին 5 % շահույթով, որը ստանում էին շնորհիվ իրենց նախագծի թողարկման։

2018 թվականի նոյեմբերի 10-ին Microsoft ընկերությունը հայտարարեց InXile-ի գնման մասին։

## Մշակված խաղեր
* *[[The Bard's Tale (2004)|The Bard’s Tale]]* (2004) (Windows, Xbox, PS2) (2004), (Android) (2012)
* *[[Line Rider]]* (2008) (Adobe Flash, Silverlight, DS, Wii, iOS)
* *Fantastic Contraption* (2008) (Flash, iOS)
* *Super Stacker* (2009) (iOS)
* *Super Stacker 2* (2009) (iOS)
* *Shape Shape* (2009) (iOS)
* *Super Stacker Party* (2010) (PlayStation Network)
* **' (2011) ([[PlayStation 3]], [[Xbox 360]], [[Windows]])
* ''[[Choplifter HD]]'' (2012) (PlayStation Network, [[Xbox Live Arcade]], [[Windows]], [[Android]] )
* ''[[Wasteland 2]]'' (2014) ([[Windows]], [[macOS]], [[Linux]])
* ''[[Wasteland 2|Wasteland 2: Director's Cut]]'' (2015) ([[Windows]], [[macOS]], [[Linux]], [[PlayStation 4]], [[Xbox one|Xbox One]])
* **' (2017) (Windows, macOS, Linux, PlayStation 4, Xbox One)
* *[[The Bard's Tale IV: Barrows Deep]]* (2018) (Windows, macOS, Linux)
* *[[Wasteland 3]]* (Windows, macOS, Linux, PlayStation 4, Xbox One)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:ԱՄՆ-ի համակարգչային խաղերի արտադրողներ
Կատեգորիա:2002 հիմնադրված ընկերություններ
Կատեգորիա:2002 հիմնադրումներ
Կատեգորիա:Համակարգչային խաղեր արտադրողներ այբբենական կարգով
Օլիվիեր Սթրեբելե

**Օլիվիեր Սթրեբելե** (, ), բելգիացի քանդակագործ։

Նրա մոնումենտալ (սովորաբար բրոնզե) քանդակները զարդարել են ինչպես Բրյուսելի, այնպես էլ` Գերմանիայի, Իսրայելի, Իտալիայի, Ռուսաստանի, Սինգապուրի, Շվեյցարիայի և ԱՄՆ-ի շատ հասարակական վայրեր։

Սթրեբելեն ավելի քան 65 տարի հայտնի է եղել որպես նկարիչ, և նրա աշխատանքները գտնվում են ամբողջ աշխարհում` մասնավոր հավաքածուներում և հանրային վայրերում։

Նրա քանդակներից «Եվրոպայի առևանգումը» () 2002 թվականից ցուցադրվում է Մոսկվայի Եվրոպայի հրապարակում։

Սթրեբելեն մահացել է 2017 թվականի հուլիսի 29-ին, Բրյուսելում, 90 տարեկանում։
thumb|220x220px|alt=text|2008 թվականի Պեկինի Օլիմպիական խաղերի փակման արարողությունը
## Մարզիկների ծառուղի
 
Մարզիկների ծառուղին քանդակը պետք է նվեր լիներ Բելգիայից Պեկինին, սակայն դրա պատրաստումը ժամանականին չի ավարտվել։ Քանդակի բացումը տեղի է ունեցել Օլիմպիական խաղերի ավարտից կարճ ժամանակ անց, և այն արժեցել է ավելի քան 5 միլիոն եվրո։

Աբստրակտ ինստալյացիան բաղկացած է 5 գլանաձև փայլող, չժանգոտվող պողպատե մոդուլներից, որոնք հասնում են մինչև 20 մ բարձրության և 100 մ երկարության (քաշը՝ 120 տոննա), և այն կոչված էր հնչեցնել Օլիմպիական զանգերը։

Մարզիկների ծառւղին քանդակի պատրաստման ընթացքում միմյանց հետ համագործակցել են Université Libre de Bruxelles, Tsinghua University համալսարանների լաբորատորիաները, մետաղյա շրջանակներում վարպետացած ֆրանսիական ճարտարագիտական խորհրդատվական մի ընկերություն և գերմանական ծրագրային Sofistik ընկերությունը։

## Ծանոթագրություններ

## Արտաքին հղումներ
* Պաշտոնական կայքը 
*  Մարզիկների ծառուղի (պաշտոնական կայքը)

Կատեգորիա:20-րդ դարի քանդակագործներ
Կատեգորիա:Բելգիացի քանդակագործներ
Կրան

**Կրան** (սլովեներեն՝ **Kranj**, ), Սլովենիայի Հանրապետության՝ մեծությամբ չորրորդ քաղաքը (Լյուբլյանայից, Մարիբորից ու Ցելեից հետո)։ Նույնանուն համայնքի և Վերին Կառնիոլա երկրամասի վարչական կենտրոնն է։ Համայնքի բնակչության թվաքանակը 2018 թվականի տվյալներով եղել է 56.081, բուն քաղաքինը՝ 37.313: Տրանսպորտային խոշոր հանգույց է, արդյունաբերական կենտրոն. զարգացած են հատկապես էլեկտրոնիկայի և կաուչուկի արտադրությունները։

## Աշխարհագրություն
Քաղաքի միջուկը լավ պահպանված միջնադարյան հին քաղաքամասն է՝ ընկած Սավայի և նրա վտակ Կոկրայի միախառնման վայրի մոտ։ Կրանով են անցնում Լյուբլյանա-Եսենիցե-Ֆիլլախ (Ավստրիա)-Մյունխեն (Գերմանիա) երկաթգիծն ու ավտոմայրուղին, նրա մերձակայքում է գտնվում Սլովենիայի ազգային կամ որ նույնն է՝ Լյուբլյանայի միջազգային օդանավակայանը՝  *Ljubljana Jože Pučnik Airport*-ը , որը Կրանին ավելի մոտ է, քան Լյուբլյանային (իսկ Կրանից Լյուբլյանա հեռավորությունը 20 կիլոմետր է)։

## Պատմություն
Հնագիտական գտածոները վկայում են, որ քաղաքի ներկայիս տարածքը բնակեցված է եղել դեռևս նախապատմական ժամանակներում։ Շրջակայքում հայտնաբերվել են բրոնզի դարի, ինչպես նաև՝ իլլիրիական, կելտական, հինհռոմեական, օստգոթական, լոմբարդական կամ լոնգոբարդական բնակավայրերի մնացորդներ, դամբաններ։ Սլավոնները ներխուժել և այս վայրերում բնակություն են հաստատել մեր թվականության 580 թվականին (ըստ այլ աղբյուրների՝ ավելի ուշ՝ 7-րդ դարի սկզբներին)։ Բնակավայրը լոնգոբարդների ժամանակներում՝ 6-րդ դարում անվանվել է  *Carnium*, որից էլ առաջացել են նրա հետագա անվանումները։ Գերմանական անվանումը եղել է *Krainburg*.: Առաջին հազարամյակի վերջերից Կրանը դարձել է Կառնիոլայի կոմսերի նստավայրը, կոմսության վարչական ու մշակութային կենտրոնը (այդ դերը հետագայում փոխանցվել է Լյուբլանային)։ 1221 թվականին արդեն բնակիչները հիշատակվել են որպես *cives*՝ քաղաքացիներ։ Միջնադարյան քաղաքը զգալի վնաս է կրել Ֆրիուլիի 1348 թվականի երկրաշարժից։

## Պատկերասրահ

File:Sava River in Kranj with Kranj HE.jpg|Սավա գետը: Աջից՝ հիդրոէլեկտրակայանը
File:Kranj Savska cesta.JPG|Սավա փողոցը ()
File:Kranj Main Square 01.jpg|Գլխավոր հրապարակը ()
File:Kranj City Hall 01.jpg|Քաղաքապետարանը
File:Kranj 03.jpg|Քաղաքի համայնապատկերը 
File:Kranj - Slovenski trg.jpg|Միջնակարգ դպրոցը
File:Kranj Center 05.jpg|Հրապարակի շենքերից 
File:Sv. Rok - Kranj 01.jpg|Եկեղեցին
File:Cankarjeva ulica, Kranj.jpg|Ամրոցամերձ փողոցը
File:Kranj 06.jpg|Ալպերը
File:Kranj 91.jpg|Կրանի համայնապատկերը
File:Kranj_Kokra_01.jpg|Կոկրա գետը
File:Kranj - skakalnica Bauhenk.jpg|Դահուկներով ցատկի բլուրը
File:Kranj Train Station 01.jpg|Երկաթուղային կայարանը
File:Kranj - Grad Kieselstein 01.jpg|Ամրոցը
File:Kranj - panorama 03.jpg|Քաղաքի համայնապատկերը
File:Kranj - stara Posta 01.jpg|Փոստի հին շենքը
File:Kranj - Pungert 01.jpg|Pungert աշտարակն ու եկեղեցին

### Քույր քաղաքներ

## Ծանոթագրություններ

## Արտաքին հղումներ
* Kranj at Geopedia.si 
* Kranj city homepage
* Kranj tourist board

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Տատյանա Գիգել

**Տատյանա Գիգել** (, ), խորհրդային և ռուս տնտեսագետ և պետական գործիչ։ Դաշնության խորհրդում Ալթայի Հանրապետության ներկայացուցիչը օրենսդիր իշխանության մարմիններից։ Ագրարային-պարենային քաղաքականության և բնօգտագործման Ֆեդերացիայի խորհրդի անդամ։

## Կենսագրություն
Տատյանա Գիգելը ծնվել է 1960 թվականի փետրվարի 27-ին Գորն Ալթայի ինքնավար մարզի Ույմեն գյուղում։ 1980 թվականից աշխատել է Կարակոկշինի անտառտնտեսության նորմավորող։ 1982-1987 թվականներին սովորել է Կրասնոյարսկի Սիբիրյան տեխնոլոգիական ինստիտուտում՝ ստանալով ինժեներ-տնտեսագետի մասնագիտություն։

1983-2000 թվականներին աշխատել է որպես աշխատանքի նորմավորման ինժեներ, պլանա-տնտեսական բաժնի պետ և Կարակոկշինի անձնական օժանդակ տնտեսության գլխավոր հաշվապահ, Չոյսկի անտառտնտեսության գլխավոր հաշվապահ։ 2000 թվականի սեպտեմբերից մինչև 2006 թվականը Տատյանա Գիգելը ղեկավարում էր Չոյի անտառային տնտեսությունը։

## Քաղաքական գործունեություն
2006, 2010 և 2014 թվականներին վերընտրվել Է հանրապետության խորհրդարանում։ Ազգային ժողովում զբաղեցրել Է նախագահի տեղակալի պաշտոնը։ Եղել է բյուջեի և հարկային քաղաքականության կոմիտեի անդամ։

2014 թվականի սեպտեմբերի 30-ից Տատյանա Գիգելը Դաշնության խորհրդին է հանձնվել Ալթայի Հանրապետության Պետական ժողովի կողմից։ Ռուսաստանի խորհրդարանի վերին պալատում ընդգրկված է ագրարային-պարենային քաղաքականության և բնօգտագործման կոմիտեի կազմում։

2019 թվականի սեպտեմբերի 8-ին ընտրվել է Ալթայի Հանրապետության յոթերորդ գումարման Պետական ժողով և 2019 թվականի հոկտեմբերի 1-ին Ալթայի Հանրապետության պետական իշխանության օրենսդիր մարմնի կողմից օժտվել է Դաշնության խորհրդի անդամի լիազորություններով։

## Պարգևներ
* Բարեկամության շքանշան (2019 թվականի սեպտեմբերի 19), *խորհրդարանականության զարգացման գործում ունեցած մեծ ավանդի, ակտիվ օրինաստեղծ գործունեության և երկարամյա բարեխիղճ աշխատանքի համար*
* «Հայրենիքին մատուցած ծառայությունների համար» 2-րդ աստիճանի շքանշան
* Ալթայի Հանրապետության վաստակավոր տնտեսագետ

## Ծանոթագրություններ

## Արտաքին հղումներ
* Տատյանա Գիգելը Ֆեդերացիայի խորհրդի կայքում
* Կենսագրություն

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս կին քաղաքական գործիչներ
Կատեգորիա:Ռուս պետական գործիչներ
Կատեգորիա:Ռուս տնտեսագետներ
Կատեգորիա:Ռուս քաղաքական գործիչներ